*Anexa 1.*

**Acord-cadru de colaborare**

**Preambul**

În conformitate cu Legea nr.199/2023 (Legea Învățământului Superior) și Legea nr. 258/2007

privind practica elevilor și studenților părțile contractante oferă stagiu de practică obligatorie pentru studenți în condițiile acestui acord-cadru cu scopul verificării aplicabilității cunoștințelor teoretice însușite de studenți în cadrul programului de instruire.

**Art. 1. Părțile contractante**

**Organizatorul de practică**

Instituția de învățământ superior **Universitatea Creștină Partium,** cu sediul în 410209 Oradea, str. Primăriei nr. 36, jud. Bihor, cod fiscal: 24593826, email: partium@partium.ro, telefon: 0259-418244 reprezentată de rector prof. dr. Pálfi Iosif.

**Partenerul de practică**

**Denumire**:

Sediul:

Punct de lucru:

Nr. de înregistrare/cod fiscal:

Telefon/e-mail:

Reprezentant legal:

**Art. 2. Obiectul acordului**

**Partenerul de practică** va oferi studenților practicanți desfășurarea de activități pentru consolidarea cunoștințelor teoretice și pentru formarea abilităților practice – pe baza cunoștințelor teoretice care au fost însușite în cadrul programului instructiv-educativ și formativ de tip învățământ superior prestat **de Organizatorul de practică.**

Scopul stagiului de practică este dezvoltarea, verificarea și evaluarea cunoștințelor și deprinderilor studentului practicant.

**Art. 3. Activitate de practică**

(1) Partenerul de practică va putea primi un număr maxim de ............... studenți.

(2) Partenerul de practică poate accepta studenți din mai multe programe de studii ale UCP, și anume: *.........................................................................................................................................*.

(3) Activitatea de practică se poate desfășura cu program săptămânal sau cumulat, la sfârșit de semestru sau de an de studii, în conformitate cu planul de învățământ.

(4) Partenerul de practică poate primi studenți practicanți săptămânal sau cumulat.

(5) Practica se desfășoară pe baza portofoliului de practică întocmit de **Organizatorul de practică**.

(6) Durata practicii este de **minim de ore, maxim** \_\_\_\_\_\_\_\_\_\_de **ore/stagiu/student.**

(7) Formele de evaluare, de notare și creditele acordate pentru activitatea de practică sunt cuprinse în planul de învățământ.

(8) Practicantul rămâne, pe toată durata stagiului de pregătire practică, student/masterand al instituției de învățământ superior și nu va putea pretinde salariu sau remunerație de la **Partenerul** **de practică.**

**Art. 4. Responsabilitățile părților**

**Partenerul de practică**

(1) Desemnează un **tutore,** specialist cu studii medii sau superioare care să coordoneze și să participe la evaluarea desfășurării practicii studenților.

(2) Partenerul de practică este obligat să instruiască studentul cu privire la normele de protecție a muncii și de apărare împotriva incendiilor, specifice activităților pe care le va desfășura.

(3) Partenerul de practică trebuie să îl ajute pe practicant să își urmărească portofoliul de practică, punându-i la dispoziție mijloacele necesare.

(4) Pe perioada de practică să desfășoare programul de activitate astfel încât să permită realizarea activității de practică a elevilor și studenților în condiții normale, fără a se depăși ora 20:00.

(5) Pe perioada de practică, partenerul de practică împreună cu reprezentantul unității sau al instituției de învățământ urmăresc și înregistrează prezența la activitate a practicantului și semnalează eventualele abateri unității sau instituției de învățământ.

(6) La sfârșitul practicii, pe baza portofoliului de practică, partenerul de practică evaluează cunoștințele practicantului, iar prin aplicația gestionată de universitate sau printr-o adeverință, atestă faptul că studentul a finalizat practica.

(7) Partenerul de practică poate refuza studentul dacă acesta nu respectă regulamentul de ordine interioară al partenerului de practică și normele de protecție a muncii și de apărare împotriva incendiilor, specifice activității desfășurate.

(8) Partenerul de practică va elabora o declarație de confidențialitate a datelor, prin care se asigură că studentul aflat în practică nu va divulga informații sensibile către terți.

**Datele tutorelui de practică:**

Nume, prenume:

Funcție:

E-mail:

Telefon:

**Organizatorul de practică**

(9) Organizatorul de practică desemnează un **cadru didactic supervizor,** responsabil cu planificarea, organizarea și supravegherea desfășurării stagiului de practică.

(10) Cadrul didactic supervizor împreună cu tutorele desemnat de partenerul de practică stabilesc tematica de practică și competențele profesionale care fac obiectul stagiului de pregătire practică.

(11) Evaluarea și notarea finală se realizează la unitatea sau instituția de învățământ a practicantului.

(12) Organizatorul de practică va informa studenții cu privire la obligativitatea stagiului de practică, modalitățile de evaluare și obligația studentului de a respecta normele interne de funcționare a Partenerul de practică; respectiv instrucțiunile tutorelui.

**Art. 5. Portofoliu de practică**

(1) Portofoliul de practică este documentul privind efectuarea stagiului de practică, care include obiectivele educaționale ce urmează a fi atinse, competențele ce urmează a fi dobândite pe parcursul stagiului de practică, precum și modalitățile de derulare a stagiului de practică.

(2) Studentul se va prezenta la partenerul de practică cu portofoliul prevăzut de organizatorul de practică.

(3) Finalizarea și completarea portofoliului intră în responsabilitatea studentului prin completarea portofoliul pe baza informațiilor și experiențelor dobândite pe parcursul stagiului.

(4) Portofoliul de practică se gestionează electronic prin aplicația dezvoltată de universitate sau prin documente, care atestă faptul că studentul a finalizat practica.

**Art. 6. Dispoziții finale**

Clauzele prezentei contract se vor interpreta cu buna credință.

Prezentul contract s-a încheiat pe perioadă nedeterminată, orice modificare a convenției se poate face prin act adițional agreat de ambele părți.

Încheiat astăzi, .....................................în două exemplare originale, din care un exemplar rămâne în păstrarea **Partenerului de practică,** iar celălalt exemplar în păstrarea **Organizatorului de practică.**

**Universitatea Creștină Partium Partenerul de practică**

**prof. dr. Pálfi Iosif**

**rector**